dat de schulden van wijlen geroens alleene ghedraghen zoude
tot omtrent xix rinssche gulden erfflic en den comer die opde
goede besedt es ghedraght hem tot xxviii rinssche gul Dair
op de selve jan repliceerde seggen dat den last vande xxviii
rinssch gul ghepasseert es inder yerst deylinghe die sij gedae
hebben in alsulker maten dat sij die selve rinte van xxviii rinsg
gul te ghelijke zouden draghe Soe es ten uutsten nae dat
den raid vand stad gheverificeert heeft de voirgaen tminacie en
oic dierste deylinghe met huer dicie tusschen den voirs ptijen
ghepasseert ghetmineert dat de voirs h robbeert schuldich
sal sijn metter deylinghe vanden goede te berthem ghelegen
voort te vaen en die te setten Alsoe dat jan dair af mach
kyesen ende voort op malcanden verthie Ende dair nae eest
alsoe eest alsoe dat h robbrecht enich ghebreck heeft van dien
dat den comer vanden goede hoeg ghedraeght dan die laste
vanden schulde geroens wijle voirs en dat alsoe sijn ghedeelte
vord belast zoude sijn dan de selve schulde ghedraghe dair af
mach de selve h robbert come voir den raide vander stad voirs
ome dair af te hebbene tghene des reden en recht zulle uutwijse
Cor tymple uite burg et francone willem burg et aliis
de consilio julii xxi
hie nichel deficit